BASES DA CONVOCATORIA DE 10 BOLSAS DE MESTRE COMPOSTERO PARA O PROGRAMA DE COMPOSTAXE COMUNITARIO DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Bolsas de emprego, 14/10/2015)

Con fundamento no artigo 35.2 b) da Lei 7/85, de 2 de abril, reguladora das bases de réxime local, a Xunta de Goberno da Deputación Provincial de Pontevedra, en sesión celebrada o 9 de outubro de 2015, acorda aprobar a convocatoria de 10 bolsas de prácticas laborais para mestres composteros na Deputación de Pontevedra, que se rexerá segundo as seguintes: Estas bases teñen por obxecto regular a convocatoria, en réxime de concorrencia competitiva e de acordo cos principios de obxectividade e publicidade, de 10 bolsas de prácticas laborais destinadas a persoas desempregadas coa finalidade de completar a súa formación na área da xestión dos residuos orgánicos de orixe doméstico cara á súa incorporación ao mercado laboral como mestres composteros. Entre todos os concorrentes seleccionaranse a 20 aspirantes que deberán realizar un curso de formación impartido por persoal especializado na materia, cunha duración de entre 6 e 8 semanas (12 horas semanais), co obxecto de formalos como “mestres composteros”, de xeito que 10 deles resulten elixidos para exercer como asesores e animadores deste método de tratamento da materia orgánica de orixe domiciliario naqueles concellos da provincia de Pontevedra que participen no “Programa de Compostaxe Comunitario” (PCC) que será impulsado desde a Deputación de Pontevedra nos próximos meses. Poderán ser beneficiarios destas bolsas as persoas físicas que, tendo plena capacidade de obrar e non estando inhabilitadas para obter axudas e subvencións públicas, reúnan os seguintes requisitos: 1.—Ter nacionalidade española.2.—Estar en posesión como do título de bacharelato, ciclo superior de FP, enxeñeiro, licenciado, graduado, diplomado ou equivalente.3.—Ter finalizados os estudos presentados para esta bolsa con posterioridade ó ano 2002.4.—Non estar incapacitado fisicamente nin padecer enfermidade que poida impedir o desenvolvemento da actividade obxecto da bolsa.5.—Non estar disfrutando na actualidade doutra bolsa dos plans de prácticas laborais da Deputación Provincial nin nos distintos Centros ou Servizos desta, nin en Concellos ou Empresas da provincia, tomándose como referencia para tal efecto o período de tempo que transcorre dende a data da publicación desta convocatoria no BOPP até o día en que teña lugar a finalización destas bolsas.6.—Non ter sido beneficiario dunha bolsa dos plans de prácticas laborais da Deputación Provincial nos distintos Centros ou Servizos, nin nos Concellos ou Empresas da provincia durante os derradeiros doce meses, contados até a data de publicación desta convocatoria.7.—Non ter sido beneficiario dunha bolsa remunerada nos extinguidos organismos autónomos, durante os derradeiros doce meses, contados até a data de publicación desta convocatoria.8.—Estar inscrito no Servizo Público de emprego como demandante ou en mellora de emprego.9.—Acreditar o coñecemento da lingua galega, nivel Celga III.10.—Non estar incurso nalgunha das prohibicións sinaladas no artigo 13 da Lei 38/2003, de 17 de novembro, xeral de subvencións.11.—Estar disposto a realizar polos seus propios medios os desprazamento aos “centros de destino” de traballo, considerando o Pazo da Deputación de Pontevedra como “centro de orixe”. Consideraranse como “centros de destino” basicamente os Centros de Compostaxe Comunitario (CCC), implantados pola Provincia de Pontevedra e, eventualmente, tamén calquera punto da area veciñal cuberta polos CCC en cuestión, así como os lugares previstos para o depósito das podas e mais aqueles lugares relacionados co proxecto que determinase o Concello. A dotación económica de cada unha das bolsas ascenderá ós 1.400,00 €/mes, que inclúe todos os gastos en que incorra o bolseiro en concepto de dietas ou desprazamentos por razón da actividade a desenvolver. A duración das bolsas será de 6 meses desde a incorporación dos beneficiados, prorrogables outros seis meses até un máximo total de 1 ano. O pagamento das bolsas realizarase a partir da data de incorporación da persoa beneficiaria, por mensualidades completas ou a parte proporcional. Esta cantidade será incompatible con calquera outra actividade remunerada, calquera que sexa a súa natureza.1. As solicitudes de participación nesta convocatoria deberán presentarse da seguinte forma: 1) En primeiro lugar será necesario realizar unha preinscrición, a través páxina Web da Deputación de Pontevedra (www.depo.es), debendo para tal efecto: • Cumprimentar os datos solicitados na páxina Web, correspondentes ó modelo oficial de solicitude e pulsar o botón enviar. • Descargar e imprimir o xustificante electrónico xerado pola páxina Web trala realización do envío. Este xustificante incluirá un “código único de preinscripción”. 2) A continuación deberá presentar o xustificante electrónico xerado durante o proceso de preinscripción, debidamente asinado, no rexistro da Deputación de Pontevedra dentro do prazo establecido no apartado dous, xunto coa seguinte documentación: a) Fotocopia do documento nacional de identidade en vigor ou calquera outro que o substitúa. b) Documento acreditativo da titulación esixida ou de estar en condicións de obtela na data que remate o prazo para presentar as solicitudes. c) Certificado acreditativo correspondente do coñecemento da lingua galega. d) Declaración xurada na que a persoa interesada se compromete a renunciar, se fose seleccionado, a calquera tipo de actividade remunerada durante a vixencia da bolsa. e) Certificado que acredite non estar incapacitado fisicamente nin padecer enfermidade que poida impedir o desenvolvemento da actividade que constitúa o obxecto da bolsa, ou declaración xurada da persoa solicitante conforme cumpre este requisito. f) Fotocopia da tarxeta de demanda ou mellora de emprego actualizada. g) Declaración xurada de non ser beneficiario doutra bolsa dos plans de prácticas laborais da Deputación Provincial nos distintos Centros ou Servizos, nin nos Concellos ou Empresas da provincia, nin na actualidade, nin telo sido nos derradeiros doce meses, contados até a data da publicación desta convocatoria. h) Declaración xurada de non ser na actualidade, nin ter sido beneficiario nos derradeiros doce meses doutra bolsa remunerada nos extinguidos organismos autónomos. i) Declaración xurada de estar disposto a realizar polos propios medios os desprazamentos dende ó “centro de orixe” de traballo até os “centros de destino”. 2. O prazo de presentación de solicitudes será de dez días naturais, contados a partir do día seguinte ao da publicación desta convocatoria no Boletín Oficial da Provincia.3. Para presentaren as instancias os solicitantes estarán ó disposto no artigo 23, apartados 3, 4 e 5 da Lei 38/2003, de 17 de novembro, xeral de subvencións, en todo o que sexa de aplicación, ademais do recollido no apartado primeiro desta cláusula.1. Unha vez expirado o prazo de presentación de instancias, a Deputación ditará unha resolución na que se declare aprobada a lista de admitidos e excluídos, especificando, no seu caso, os motivos de exclusión, que será publicada na páxina web e no taboleiro de anuncios da Deputación de Pontevedra.2. Os aspirantes excluídos ou omitidos disporán dun prazo de tres días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a súa exclusión. No suposto de producirse reclamacións deberá ditarse unha nova resolución estimándoas ou desestimándoas e aprobando a lista definitiva, que será publicada na web e no taboleiro de anuncios da Deputación. O Servizo de Recursos Humanos e Formación será o competente para instruír o procedemento derivado desta convocatoria en todas as súas fases. Para a selección dos bolseiros constituirase unha comisión que estará integrada polos seguintes membros: — Presidente: un xefe de Servizo ou Centro da Deputación de Pontevedra — Vogal: un funcionario técnico superior da Deputación — Secretario: o da Deputación de Pontevedra ou funcionario/a de carreira con titulación superior en quen delegue. O proceso de selección desenvolverase en tres fases. Consistirá en contestar por escrito a un test de 100 preguntas, con catro respostas alternativas, relacionadas cos residuos orgánicos de orixe doméstico segundo o seguinte programa: • Tema 1: Conceptos básicos de bioloxía, química e bioquímica: Conceptos de reacción e cálculos asociados (estequiométricos). Procesos enzimáticos. Coñecementos sobre bacterias, fungos etc. • Tema 2: Coñecementos sobre conservación do medio: Solo, auga e atmósfera. Relación MO-solo. MO-productividade. MO-desertización • Tema 3: Efectos dos residuos: Nivel local e global. Efectos dos residuos en función do tipo (sólido, líquido e gaseoso). Importancia da FORM sobre o fluxo residual global • Tema 4: Conceptos básicos sobre tecnoloxías e tratamentos dos residuos. • Tema 5: Conceptos sobre lexislación específica sobre residuos: Nivel local. Nivel autonómico. Nivel estatal. Nivel europeo O exame tipo test terá unha duración máxima de dúas horas e un valor máximo de 100 puntos. Neste exercicio o tribunal determinará a puntuación mínima que se require para superar a proba, en función da complexidade técnica das preguntas formuladas ou o número de aspirantes presentados. A puntuación do test virá dada pola fórmula seguinte: Pt = Puntuación resultante. A= Respostas correctas. EB = Respostas erróneas ou en branco. n= nº de opcións de resposta en cada pregunta. Na corrección do exercicio vaise a garantir o anonimato de xeito que quedarán automaticamente anulados os exames asinados, os que conteñan datos que identifiquen o persoal asinante ou sinais ou que teñan marcas que puidesen romper o anonimato. O mesmo sucederá cos que resulten ilexibles As puntuacións obtidas no test serán publicadas no taboleiro de anuncios da Deputación e na páxina web da mesma, con un mínimo de tres días hábiles de antelación á data de celebración das entrevistas. Consistirá na realización dunha entrevista persoal cos candidatos que acaden a puntuación mínima requerida na primeira fase. A entrevista persoal versará sobre o seu currículo, obxectivos profesionais, dispoñibilidade, etc., e permitirá comprobar a preparación dos candidatos. Terá unha valoración máxima de 20 puntos. A Comisión seleccionadora convocará ós candidatos para a entrevista persoal, nun único chamamento, quedando decaídos no seu dereito aqueles que non comparezan no lugar e día sinalado. O día seguinte de rematar as entrevistas persoais, a comisión publicará no taboleiro de anuncios e na páxina web da Deputación as puntuacións outorgadas. Sumadas as puntuacións da primeira e segunda fase, a Comisión seleccionadora proporá ós 20 aspirantes con maior puntuación para a realización do curso de formación de mestres composteiros. Consistirá na superación das materias impartidas ó longo do propio curso, no cal todos os seus módulos serán avaliados polos profesores correspondentes e dos que se extraerá unha media ponderada como nota final. Finalizado o curso, a Comisión seleccionadora proporá a adxudicación das 10 bolsas convocadas aos aspirantes que obtivesen a maior puntuación no Curso de formación de Mestre Compostero. A incorporación efectiva dos bolseiros producirase de xeito paulatino en función das necesidades reais marcadas polos CCC que vaian sendo creados, até completar o total das 10 bolsas. O resto de aspirantes que superasen o Curso, pasarán a formar parte dunha lista de reserva para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de bolseiro dos aspirantes elixidos. Así mesmo, expedirase un diploma acreditativo da realización do curso de formación de Mestre Compostero a todos os aspirantes que o superen. O Servizo de Recursos Humanos e Formación, á vista das actas da Comisión seleccionadora, tramitará o correspondente expediente para a resolución do procedemento e a súa aprobación pola Xunta de Goberno da Deputación, especificando candidatos titulares e suplentes para os casos nos que concorra algún dos supostos sinalados no apartado anterior. A resolución, que pon fin á vía administrativa, publicarase na páxina web da Deputación, con expresión da identidade do bolseiro. Contra esta resolución poderase interpoñer recurso potestativo de reposición de conformidade co disposto nos artigos 116 e 117 da Lei 30/1992, de 26 de novembro, de Réxime xurídico das Administracións Públicas e do Procedemento Administrativo Común, ou, directamente, recurso contencioso-administrativo, no prazo de dous meses, contados desde o día seguinte ó da notificación da Resolución, de conformidade coa Lei 29/1998, de 13 de xullo, reguladora de dita xurisdición. Establécense as seguintes condicións xerais: 1.—As bolsas terán unha duración de 6 meses, contados desde a data que figure no acordo de adxudicación da bolsa, prorrogables por outros 6 meses por acordo da Xunta de Goberno, sempre que exista dotación orzamentaria. En caso de urxencia poderá prorrogarse por Resolución Presidencial dando conta á Xunta de Goberno.2.—As bolsas serán incompatibles con calquera outra actividade remunerada, calquera que sexa a súa natureza.3.—As persoas beneficiarias comprometeranse a observar o horario de traballo e a disciplina da Administración onde se desenvolva a súa práctica laboral co fin de non entorpecer o labor do persoal do centro, non podendo exceder dun máximo de 37,50 horas semanais.4.—O feito de aceptar e facer uso destas bolsas non xera ningunha relación laboral nin funcionarial coa Deputación de Pontevedra nin cos Concellos nos que se desenvolvan as actividades da práctica laboral, polo que non implica, en consecuencia, ningún tipo de compromiso para un posterior contrato ou vinculación con este organismo provincial nin cos referidos Concellos.5.—O pagamento do importe da bolsa realizarase por mensualidades vencidas. As cantidades correspondentes estarán suxeitas ás retencións que procedan, de conformidade co previsto no R. d. 439/2007, de 30 de marzo, polo que se aproba o Regulamento do imposto sobre a renda das persoas físicas, así como na orde pola que se desenvolven as normas reguladoras da cotización a seguridade social para o ano 2016.6.—Caso de producirse algunha baixa ó longo dos primeiros 6 meses e resultar vacantes, estas serán cubertas sucesivamente polos seguintes clasificados nas puntuacións finais do curso de formación.1. Para tramitar a prórroga do bolseiro, será necesaria a seguinte documentación: — Memoria do bolseiro sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. — Informe de avaliación do titor no que deberá indicar se procede ou non a prorroga. Dita documentación (memoria e informe) deberá presentala o responsable do Servizo ou Centro do que dependan os bolseiros no Rexistro xeral da Deputación Provincial cun mes de antelación á data prevista de finalización.2. A Xunta de Goberno, previo informe da xefa do Servizo de Recursos Humanos e Formación, resolverá esta solicitude, tendo en conta as dispoñibilidades orzamentarias e o aproveitamento demostrado polo bolseiro. En calquera momento, a Xunta de Goberno poderá, a proposta da Técnico de Medio Ambiente e mediante resolución motivada, revocar a bolsa á persoa adxudicataria que non cumpra debidamente as condicións esixidas nestas bases, ou as normas xerais de funcionamento da entidade, aténdose ó establecido nos artigos 36 e seguintes da Lei 38/2003, de 17 de novembro, xeral de subvencións, e suspendendo o aboamento da bolsa. Neste senso, daranse por finalizadas as prácticas do bolseiro cando concorran algunha das seguintes causas: 1.—Renuncia voluntaria por parte do bolseiro. A renuncia implicará a perda dos dereitos formativos e económicos que puideran corresponderlle.2.—Incumprimento das obrigas dalgunha das partes.3.—Baixa por incapacidade temporal de duración superior a trinta días ou, no caso de maternidade, de duración superior a seis semanas.4.—Mutuo acordo entre a entidade e o bolseiro De concorrer algunha das causas previstas no artigo 37 da Lei 38/2003, de 17 de novembro, xeral de subvencións, poderá esixirse o reintegro total cando o beneficiario incumpra total e absolutamente as condicións impostas para a concesión e a execución da bolsa. En caso de maternidade, enfermidade ou accidente, o bolseiro/a percibirá a prestación correspondente da Seguridade Social. En tal caso, a Deputación non complementará ningunha cantidade adicional á citada prestación. Dita situación non ocasionará a finalización das prácticas, salvo que a ausencia exceda ós trinta días nos casos de enfermidade ou accidente e de seis semanas no caso de maternidade. No suposto de que se supere dito prazo, a Deputación poderá dar por concluída a práctica laboral do bolseiro. No caso de que o bolseiro renuncie antes da finalización do período de prácticas, deberá presentar no Rexistro xeral da Deputación a correspondente solicitude dirixida ó Servizo de RRHH e Formación e informar previamente o seu titor. En tal situación o responsable do Servizo poderá solicitar que se cubra a bolsa que queda vacante polo tempo restante (sempre que sexa igual ou superior a seis meses) cun candidato suplente, segundo a orde de puntuación obtida no curso de formación. Son obrigas dos bolseiros as seguintes: 1.—Respectar, en todo momento, a normativa da Entidade, seguindo as instrucións que lle sexan dadas pola mesma e cumprir o programa formativo.2.—Desenvolver unha actitude favorable e aplicarse con total dilixencia e aproveitamento.3.—Observar e cumprir o horario das prácticas (daranse uns máximos permitidos de retrasos ó comezo do curso) 4.—Cumprir as medidas de prevención que en cada caso se deban adoptar, pola súa propia seguridade e saúde e pola de aquelas outras persoas ás que poda afectar a súa actividade, a causa dos seus actos ou omisións.5.—Usar adecuadamente as máquinas, aparatos, ferramentas, substancias perigosas, etc. que utilice no seu proxecto, de acordo coas instrucións do fabricante ou responsable das prácticas.6.—Utilizar correctamente os medios e equipos de protección facilitados pola entidade, de acordo coas instrucións recibidas.7.—Gardar con absoluto rigor o secreto profesional sobre cantas informacións podan chegar a coñecer en relación coa actividade a desenvolver.8.—Asistir ás accións formativas que organice a Deputación dentro da xornada laboral relacionadas coas súas prácticas.9.—En caso de enfermidade ou accidente, o bolseiro deberá comunicar a súa situación á Deputación Provincial, presentando o oportuno parte médico xustificativo.10.—En caso de renuncia, o bolseiro quedará obrigado a comunicalo ó Servizo de RRHH da Deputación Provincial con 3 días hábiles de antelación. Son dereitos dos bolseiros os seguintes: 1.—Ser informados sobre a forma de proceder en caso de emerxencia, primeros auxilios ou evacuación.2.—Recibir a información necesaria en materia de prevención de riscos laborais e sobre as instalacións nas que se desenvolven as prácticas.3.—Disfrutar do permiso necesario para a realización de exames de carácter oficial, achegando a correspondente xustificación.4.—Disfrutar dun permiso de 2 días hábiles de descanso por mes de prácticas, que se poderán solicitar de forma independente por meses ou ó final do período. Os beneficiarios destas bolsas estarán sometidos ás responsabilidades e o réxime sancionador que, sobre infraccións administrativas en materia de subvencións, establecen os artigos 52 a 69 da Lei 38/2003, de 17 de novembro, xeral de Subvencións. Transcorridos seis meses desde o final do proceso selectivo a documentación presentada polos aspirantes ás bolsas, excepto a instancia, será destruída, polo que se lles recomenda ás persoas interesadas que a retiren no referido prazo. Para a supervisión e control das prácticas constituirase unha comisión de seguimento, coa finalidade de resolver as incidencias e dúbidas que se produzan no seu desenvolvemento. A comisión estará presidida por un Deputado Provincial, ou persoa en quen delegue, e estará integrada por dous técnicos da Deputación e o asesor de residuos. A comisión terá as seguintes competencias no desenvolvemento do programa de prácticas: 1. Garantir que as prácticas se corresponden cos compromisos asumidos.2. Resolver os problemas que se susciten na súa execución.3. Propoñer medidas en relación ás incidencias que xurdan durante a realización das prácticas. A comisión reunirase cando así o considere necesario con calquera das partes, e como mínimo antes de que finalice o período de duración das prácticas. A convocatoria, a selección das persoas candidatas e a realización dos traballos que dan dereito ás bolsas suxeitaranse ó previsto nestas bases, á Lei xeral de subvencións e á Lei de réxime xurídico das administración públicas e do procedemento administrativo común. Pontevedra, 2 de outubro de 2015.—O Deputado Delegado.—O Secretario.